તપાસનીશ અધિકારીએ જણાવ્યું હતું કે, વિજય જોષી છેલ્લા દશ મહિનાથી ઉપરોક્ત સ્થળે સ્પા ચલાવતો હતો અને ભારતીય યુવતીઓને કામે રાખી હતી, પરંતુ થાઇલેન્ડથી આવેલા ચાર શખ્સને છેલ્લા ચાર દિવસથી કામ પર રાખી તેની પાસે લોહીનો વેપાર કરાવતો હતો. વિજય ગ્રાહકોને શોધી લાવતો હતો અને સ્પામાં ગોરખધંધા ચાલતા હતા. ઇમોરલ ટ્રાફિક એક્ટ મુજબ પોલીસે થાઇલેન્ડના ચારેયને સાક્ષી બનાવી વિજય જોષી સામે ગુનો નોંધી તેની ધરપકડ કરી હતી. સ્પામાંથી થાઇલેન્ડના ચાર શખ્સ ઝડપાયા હતા જેમાં બે યુવકો હતા અને તેણે સેક્સચેન્જ કરાવ્યું હતું. પુરુષમાંથી યુવતી બની બંને શખ્સ પણ ગ્રાહકો પાસે દેહવિક્રય કરતા હતા. થાઇલેન્ડના ચારેય શખ્સ ટૂરિસ્ટ વિઝા પર આવ્યા હોવાની જાણ છતાં તેને કામે રાખી ફોરેન એમેન્ટમેન્ટના નિયમનો ભંગ કરનાર વિજય જોષી સામે અલગથી વધુ એક ગુનો નોંધવામાં આવ્યો હતો.